Un nou aparat de urmărire a stelelor a intrat în funcțiune la Observatorul Eso Paranal.
Sistemul Next-Generation Transit Survey va căuta planete ce trec prin fața propriilor stele-mamă.
Când se întâmplă asta, lumina stelei se diminuează ușor - un efect indicator ce poate fi detectat cu instrumente sensibile.
Acesta este ESOcast!
Informaţii ştiinţifice de ultimă oră şi viața din spatele scenei la ESO, Observatorul Sudic European.
Observatorul ESO Paranal în nordul Chile oferă condiții superbe de observație și facilități de sprijin excelente.
Este locul perfect pentru Next-Generation Transit Survey.
Acest spațiu de observare a fost construit de către un consorțiu din Marea Britanie, Elveția și Germania
și constă într-o matrice de 12 telescoape, fiecare cu un diametru de numai 20 de centimetri.
Singurul său scop este de a repera exoplanete în tranzit.
Dacă vedem orbita unei planete pe muchie,
planeta va tranzita prin fața stelei sale la fiecare rotație și va reduce ușor strălucirea aparentă a stelei văzută de pe Terra.
Aceste minuscule diminuări regulate de strălucire pot fi folosite pentru depistarea unei planete orbitale.
Cu această metodă a tranzitului, Next-Generation Transit Survey va descoperi exoplanete.
Sistemul funcționează ca un robot telecomandat.
Se va concentra pe căutarea exoplanetelor în tranzit, de dimensiunea lui Neptun sau mai mici,
cu diametre de două pînă la opt ori căt cel al Pământului.
Va monitoriza permanent strălucirea a sute de mii de stele cu o strălucire comparabilă, pe cerul sudic.
Next-Generation Transit Survey atinge un nivel de acuratețe în măsurarea strălucirii stelelor -
o parte dintr-o mie -
ce nu a mai putut fi atins până acum de către nici un instrument terestru de măsurare a câmpului larg.
Exoplanetele descoperite cu Next-Generation Transit Survey vor fi ulterior studiate folosind telescoape mai mari, inclusiv telescopul foarte mare - VLT - al ESO.
Scopul este găsirea unor planete mici suficient de strălucitoare pentru măsurarea masei planetare.
Aceasta va permite deducerea densităților planetare, care în schimb furnizează indicii depre compoziția planetelor.
De asemenea, ar putea fi examinată atmosfera exoplanetelor nou descoperite, în timp ce acestea sunt în tranzit.
La acest moment, o parte din lumina stelei trece prin atmosfera planetei, dacă aceasta există, și lasă o minusculă, dar sesizabilă, semnătură.
Acestă amprentă asupra luminii poate spune mult despre compoziția chimică și alte proprietăți ale atmosferei.
Până acum au fost efectuate doar câteva astfel de observații foarte delicate, dar sistemul va identifica multe alte posibile ținte.
Next-Generation Transit Survey va furniza o mulțime de date de înaltă precizie care vor stimula căutarea exoplanetelor.
Transcrierea: ESO; Traducerea: Daniela H.S.